kardosdrur/scandi-wiki huggingface dataset:
Jacob Stang

Hans Georg Jacob Stang (17. november 1830, Nannestad (øvre Romerike)- 1. marts 1907, Kristiansand) var en norsk statsminister, far til Georg Stang.

Stang blev student i 1848, cand. jur. i 1852, hvorefter han en tid var fuldmægtig hos advokat Dunker og 1859 nedsatte sig som sagfører på Kongsvinger. 

Stang blev 1878 assessor i Kristiania byret, og uden forudgående deltagelse i det politiske liv blev han 1884 medlem af Johan Sverdrups ministerium. 

Sommeren 1888 blev han statsminister i Stockholm efter O. Richter. Efter at være gået af sammen med det øvrige ministerium juli 1889 udnævntes han til stiftamtmand i Kristiansand.

Kilder 
 

Justitsministre fra Norge
Advokater fra Norge
Norges statsministre i Stockholm
Storkors af Sankt Olavs Orden
Storkors af Dannebrog
Storkorskommandører af Nordstjerneordenen
Nordmænd i 1800-tallet
Nordmænd i 1900-tallet
Salmonsens
Amtmænd fra Norge
Georg Stang

Hans Georg Jacob Stang (17. februar 1858 – 11. september 1907) var en norsk officer, søn af Jacob Stang.

Stang blev sekondløjtnant 1877 og gik 1881 efter aflagt højskoleeksamen over i artilleribrigaden, hvor han 1885 blev premierløjtnant og 1889 kaptajn, 1900 oberstløjtnant i Kystartilleriet og kommandant over Agdenes befæstninger. Han indtrådte 6. november 1900 i regeringen som statsråd og chef for Forsvarsdepartementet, men udtrådte 9. juni 1903 sammen med Wollert Konow på grund af uoverensstemmelse med ministeriets øvrige medlemmer og blev derefter kommandant på Oscarsborgs fæstning. Han var sjælen i det militære reorganisationsarbejde, som — særlig med sigte på en mulig krig med Sverige — foregik i Norge i tiåret 1895-1903. 

Efter at han var udtrådt af den Blehrske regering, blev hans program: et stærkt forsvar med front mod øst og med sigte på en unionspolitisk aktion, der regnede med muligheden af unionens sprængning, mere aktuelt end nogen sinde. Han hørte derfor naturlig blandt de politiske personligheder, der 1905 måtte træde i forgrunden. Han kom dog ikke direkte til at tage del i årets begivenheder i Norge på grund af sin aggressivt stejle holdning i alle spørgsmål vedrørende landets selvbestemmelsesret. I foredrag (blandt andet 25.-26. februar i Kristiania) manede han til pågående handling i unionssagen, kostede det end krig på halvøen. 

Han blev sjælen i den opposition, der rettedes mod forliget i Karlstad, særlig dets bud om grænsebefæstningernes nedlæggelse. Skønt han ikke opnåede noget mandat til Stortinget 1906—09, vedblev han at stå som en af det radikale partis førere. Over Stang rejste Norges Ungdom 23. februar 1908 en bautasten i skoven under Holmenkollen ved Kristiania, og 17. februar 1909 afsløredes en statue på hans grav på Vår Frelsers gravlund i den norske hovedstad.

Kilder

Eksterne henvisninger 
 

Officerer fra Norge
Forsvarsministre fra Norge
Nordmænd i 1800-tallet
Nordmænd i 1900-tallet
Salmonsens
Emil Stang den ældre

Emil Stang den ældre (14. juni 1834 i Kristiania—4. juli 1912) var en norsk statsminister. Han var søn af Frederik Stang samt far til Fredrik og Emil Stang. 

Stang blev student 1853, cand. jur. 1858, overretssagfører 1859 og autoriseredes 1862 som højesteretsadvokat. Så længe hans fader var regeringens chef, indtog han en forholdsvis tilbagetrukken stilling. Ved valgene i 1882 blev han 1. Repræsentant for årene 1883—85, og fra første stund af, da han optrådte i debatten, var han det konservative partis leder i tinget. 

Efter rigsretsdommene i februar og marts 1884 påtog han sig at danne det nye ministerium, hvis chef Chr.H. Schweigaard blev, da partiet ikke ønskede, at Stang skulde forlade sin plads i tinget. Han genvalgtes 1886—88 og 1889—91 og blev 1889 Stortingspræsident. Femårsdagen for ministeriet Sverdrups overtagelse af regeringen — 26. juni 1889 — fremsatte han forslag til dagsordenen, der havde til følge, at ministeriets medlemmer indgav deres afskedsansøgninger. 

Et nyt ministerium med Stang som chef tiltrådte derefter regeringen 12. juli samme år og blev siddende til 6. marts 1891, da det dimissionerede på grund af Stortingets dagsorden af 23. februar angående diplomatiske sagers behandling. Ved ministeriet Steens afgang 2. maj 1893 blev han for anden gang statsminister. Ministeriet mødtes straks med et mistillidsvotum, men blev dog siddende for at afvente udfaldet af valget efteråret 1894.

Da Venstre efter dette beholdt overvægten i Stortinget, indgav det umiddelbart før tingets sammentræden sine afskedsansøgninger. Det viste sig imidlertid umuligt at danne et nyt ministerium, hvorfor Stang blev siddende. Først efter at Stortinget 7. juni 1895 havde vedtaget en udtalelse om indledning af underhandlinger med Sverige "paa helt frit Grundlag under en med Stortinget samarbejdende Regering" angående ordning af konsulatvæsenet og udenrigsstyret, genoptoges forsøgene.

Først efter forskellige mislykkede kombinationer kunde ministeriet Stang afløses af koalitionsministeriet Hagerup. For valgperioden 1898—1900 repræsenterede Stang Fredrikshald på Stortinget, men trådte derefter helt tilbage.

Kilder 
 

Høyres ledere
Norges statsministre
Kirkeministre fra Norge
Jurister fra Norge
Personer fra Oslo
Nordmænd i 1800-tallet
Nordmænd i 1900-tallet
Salmonsens
Johan Koed-Jørgensen

Johan Koed-Jørgensen (født 13. august 1942 på Skovdruplund ved Seest) er en dansk godsejer og forretningsmand, der ejer de jyske godser Åkær, Rodsteenseje og  Tammestrup.

Opvækst og uddannelse 
Koed-Jørgensen er opvokset på godset Julianelyst, som hans far Jørgen Terkelsen Koed-Jørgensen ejede. Han tog realeksamen som 15-årig og blev derefter landvæsenselev, aftjente sin værnepligt i Livgarden og rejste til USA, hvor han videreuddannede sig indenfor landbrug.

Godsejer 
Han købte gården Ny Hammelmose efter sin hjemkomst fra USA. Senere har han købt og solgt en række godser og bygget Danmarks nyeste herregårdsanlæg, Øland-Attrup ved Brovst, som han senere afhændede. Johan Koed-Jørgensen købte sit barndomshjem Julianelyst af sin mor i 1976, men solgte det igen i 2010 til LEGO ejeren Kjeld Kirk Kristiansens datter Agnete Kirk Thinggaard og hendes mand Claus Thinggaard for 175 mio kr. Koed-Jørgensen ejer godset Åkær ved  Horsens, som han købte på tvangsauktion i 1993. Efter overtagelsen af sidstnævnte ryddede han en del skove og enge, hvilket affødte hård kritik fra flere naturbeskyttelsesforeninger. Provenuet fra salget af Julianelyst brugt Koed-Jørgensen til at købe Rodsteenseje i 2011 og Tammestrup i 2012.

Gisselfeld 
Fra 1996 indtil 2002 sad han i bestyrelsen for Gisselfeld ved Haslev, efter at klostrets arveligt indsatte overdirektør, greve Erik Danneskiold-Samsøe, tilkaldte ham. Fra 1998 var han formand for bestyrelsen og blev genstand for megen medieomtale, fordi mange af godsets medarbejdere sagde op; angiveligt på grund af chikane. Hans sidste handling i bestyrelsen var at afsætte greven i forbindelse med Gisselfeld-sagen, der var en strid om kontrollen med klosteret. Efterfølgende er Koed-Jørgensen også blevet kritiseret af sin tidligere bestyrelseskollega, general K.G.H. Hillingsø.

Øvrig erhvervsvirksomhed 
I 1991 tog Koed-Jørgensen initiativ til at etablere Skørping Privathospital A/S.

Hæder 
Koed-Jørgensen blev i 2002 Ridder af Dannebrog.

Eksterne henvisninger 
 Fødselsdag i 2002 i Kristeligt Dagblad
 Dronningens ven slagter godsejer

Riddere af Dannebrog
Godsejere fra Danmark
Erhvervsfolk fra Danmark
Personer i Kraks Blå Bog
Finn Faxner

Finn Faxner (født Finn Holten Nielsen 5. august 1936 i København - 18. juni 2014. Ændrede efternavn til Faxner i 1948) bygningsingeniør, orienteringsløber og feltsporter som løb for Københavns IF.

Faxner deltog i de første verdensmesterskaber i Fiskars, Finland i 1966, hvor han med det danske hold opnåede en 5. plads og individuelt en 25. plads. Han vandt det danske mesterskab i stafet fire gange i perioden 1959-1966.

Faxner vandt det danske mesterskab i feltsport 1964 og 1966.

Faxner har som veteran løbet for Viborg OK.

Eksterne kilder/henvisninger 
 KIF 100 Aar – Københavns Idrætsforening 24. oktober 1992. Udgivet i anledning af Københavns Idræts Forenings 100 års jubilæum 24. oktober 1992.

Note 

Orienteringsløbere fra Danmark
Atleter fra Københavns IF
Personer fra København
Nord-Ostsee Sparkasse

Nord-Ostsee Sparkasse (≈ Nordsø Østersø Sparekasse) er et regionalt pengeinstitut i Sydslesvig med 115 flialer og hovedsæder i Flensborg, Slesvig by og Husum. Banken blev etableret i sin nuværende form i 2008 som en fusion af sparekasserne i Flensborg by (Flensburger Sparkasse) og i Nordfrisland kreds og Slesvig-Flensborg kreds. Banken beskæftiger 1.400 medarbejdere og er for tiden (2008) Slesvig-Holstens største sparekasse. 

Som universalbank tilbyder sparekassen et komplet udbud af finansielle ydelser for såvel erhvervskunder som private kunder.

Eksterne henvisninger
 Sparekassens officielle hjemmeside

Banker fra Tyskland
Sydslesvig
Virksomheder i Flensborg
Amager Boldklub Tårnby

Amager Boldklub Tårnby el. AB Tårnby er en dansk fodboldklub der spiller i . Den er hjemhørende i Tårnby Kommune på Amager, og blev dannet den 1. januar 2009 som en fusion af Tårnby Boldklub og Amager Boldklub af 1970 (AB 70).

AB Tårnby er T-licens klub på Amager, klubben tilbyder derfor talentudviklingen for alle klubber på øen.

Klubben holder til på Vestamager Idrætsanlæg og Tårnby Stadion. Efter sæsonen 2012-13 rykkede klubben op i Københavnsserien med bl.a Nicklas Svendsen (tidligere F.C. København-spiller) i truppen.

Elite 
AB Tårnby arbejder målrettet for at fastholde og udvikle elitemiljøet på Amager. Som DBU talentcenter på Amager indbydes alle klubber til at samarbejde om talentudviklingen efter DBU's retningslinjer for U13, U14 og U15.

Klubben arbejder med elitebegrebet fra U12 til og med 1. senior, hvorfor det er prioriteret at have højt kvalificeret trænere tilknyttet disse årgange. AB Tårnby har således 5 A-licenstrænere og 1 P-licenstræner tilknyttet disse trupper. Talentudviklingsarbejdet indebære også fokus på udvikling af trænere og organisationen omkring spillere.

Pige & Damer 
Dame senior med cheftræner Jesper Nielsen (B-Licens) i spidsen, er fra forårssæsonen rykket op i Elite Øst, og U17 og U15 piger er ligeledes fra årsskiftet rykket op i elite Øst.

Breddeafdeling 
AB Tårnby har medlemmer fra U4 til over 80. Klubben afvikler bl.a. børne stævner i samarbejde med lokale sponsorer.

Kilder / eksterne henvisninger 
 AB Tårnby

Etableret i 2009
Boldklub Tårnby
Fodboldklubber under DBU København
Santa Cruz de Mompox

Santa Cruz de Mompox, en by beliggende ved Magdalenafloden i departementet Bolívar i det nordlige Colombia. Byen blev grundlagt i 1540, og dens historiske centrum har siden 1995 været på UNESCOs Verdensarvsliste.

Eksterne henvisninger 

 UNESCO World Heritage Centre – Historic Centre of Santa Cruz de Mompox

Byer i Colombia
Verdensarvsområder i Colombia
Etableret i 1540
NB Bornholm

NB Bornholm er en dansk fodboldklub hjemmehørende i Nexø på Bornholm. Klubbens officielle navn er (ifølge vedtægterne) Nexø Boldklub, men fra 2009 forsøgte klubben at brande sig under det nye navn for på den måde at sætte Bornholm på landkortet.

Klubben blev stiftet i 1990 efter at den tidligere Nexø Boldklub, der havde eksisteret siden 1915, gik konkurs.

NB Bornholm har i dag Per Dybdahl som formand, og Palle Dam som æresmedlem.

Eksterne henvisninger 
 Nexø Boldklubs officielle hjemmeside

Fodnoter 

Fodboldklubber under DBU Bornholm
Etableret i 1990
Nexø
Sport på Bornholm
Einwohnerwehr

Einwohnerwehr (oversat: indbyggerværn) var paramilitære grupper, som efter 1. verdenskrig blev dannet i Tyskland, fortrins i det monarkistisk-konservative Bayern.

Det var selvforsvarsorganisationer, som vel nærmest kan sammenlignes med borgermilitser. De så deres opgave i at forsvare status quo i Bayern og dens monarkistiske strukturer, samt i bekæmpelse af den venstreorienterede rigsregering i Berlin. Som mange anti-bolsjevikiske organisationer blev de finansieret af Antibolsjevismefonden. Efter det mislykkede Kappkuppet den 13. marts 1920, sluttede mange kupmagerne og Freikorps sig til de forskellige Einwohnerwehr, hvor de håbede på senere at kunne vende tilbage til monarkiet og styrte rigsregeringen. 

Sejrsmagterne krævede imidlertid en fuldstændig afmilitarisering af Tyskland, herunder også opløsning af "Einwohnerwehr"-grupperne. Rigsregeringen opfyldte dette krav, omend Bayern strittede imod. Gustav Ritter von Kahr, der dengang stadig var Bayerns ministerpræsident, og holdt mere med Einwohnerwehr end med parlamentet, afviste opløsningsopdringen. Kahr var en overbevist monarkist, som dybt foragtede marxismen og ikke mindst kommunismen i Bayern. Han ønskede sig de gamle tider under Bismarck tilbage og drømte om et bayersk kongerige. Hans vigtigste støtter var kronprinsen og andre monarkistiske konservative, foruden højreorienterede organisationer såsom Bayerische Heimat- und Königsbund (BHKB). Som forsvar mod den bolsjevikkiske fare anså han "Einwohnerwehr" som uundværligt. For at undgå større konflikter med Frankrig, vedtog rigsregeringen den 22. marts 1921 en afvæbningslov, som Bayern kun tøvende indordnede sig under. Først efter Londonultimatummet og efter kraftige appeller fra Berlin fulgte Bayern til sidst loven.

Kilder 
Bauer, Richard: München – „Hauptstadt der Bewegung“, Kat. Münchner Stadtmuseum, 1993, S. 98.
Frotscher, Kurt: Der 9. November 1923-Marschbeginn in eine nationale Katastrophe. Schkeuditz 2003, S. 41.
Gordon, Harold J. jr.: Hitlerputsch 1923, Frankfurt a. M. 1971, S. 198f..
Kanzler, Rudolf: Bayerns Kampf gegen den Bolschewismus, München 1931.

Tysklands militær
Weimarrepublikken
Holte Roklub

Holte Roklub har sit udspring i »Yachtklubben Furesøen« hvor bestyrelsen den 19. februar 1936 besluttede at oprette en roafdeling.

Den 18. januar 1939 samledes en kreds af tidligere og daværende medlemmer af klubbens roafdeling til møde i Yachtklubbens lokaler vedrørende dannelsen af en ny roklub i Holte. Man besluttede ved denne lejlighed at stifte en ny klub. Den nye klub fik navnet Holte Roklub

Medaljer ved internationale stævner 
Holte Roklub har vundet følgende medaljer ved internationale stævner:

 VM i Mexico 1994
K2, 1000 m.: Jesper Staal (Holte Roklub) og Thor Nielsen (Sundby Kajakklub) 

 VM juni i Finland 1997
K1, 1000 m.: Torsten Tranum-Jensen (Holte Roklub) 

 VM i Canada 1997
K2, 1000 m.: Jesper Staal (Holte Roklub) og Thomas Jakobsen (Nykøbing F. Roklub) 

 VM i Milano 1999
K1, 1000 m.: Torsten Tranum-Jensen (Holte Roklub) 

 VM i Zamora 2002
K1, Marathon: Torsten Tranum-Jensen (Holte Roklub)

Eksterne henvisninger 
 Holte Roklub

Kilder 

Roklubber i Danmark
Sportsklubber i Danmark
Etableret i 1939
Roklub
FC Djursland

FC Djursland er en eliteoverbygning på fem fodboldklubber fra Djursland: Grenaa IF, Østdjurs og Stenvad Boldklub hvoraf fodboldafdelingerne i Åstrup IF og Hammelev IF allerede i 1995 havde indgået en delvis fusion som Åstrup/Hammelev Fodbold. Overbygningen overtog Grenaa IF's DBU-licens og startede sæsonen 2009-10 i Danmarksserien. Klubben har hjemmebane på Grenaa Stadion.

Klubbens mål er at spille i 1. division inden for fire år.

Eksterne henvisninger 

 FC Djursland

Referencer 

Fodboldklubber under DBU Jylland
Etableret i 2009
Norddjurs Kommune
A.S. Livorno Calcio

Associazione Sportiva Livorno Calcio er en italiensk fodboldklub fra Livorno i Toscana. Klubben blev grundlagt i 1915 og spiller sine hjemmekampe på Stadio Armando Picchi.

Klubben har tidligere spillet i den bedste italienske fodboldrække, Serie A, men rykkede efter sæsonen 2015-16 ned i den tredjebedste række, Lega Pro. Den bedste placering klubben nogensinde har opnået er en andenplads i Serie A i sæsonen 1942-43. i 1915 blev klubben nr. 2 ved de italienske fodboldmesterskaber, da de under navnet US Livorno tabte finalen til F.C. Internazionale Milano.

Danskere i klubben 
 Martin Bergvold (2007-10 og 2016-17)

Eksterne henvisninger 
 Officiel hjemmeside 

Fodboldklubber i Italien
Etableret i 1915
Livorno
Yadkin River

Yadkin River er en af de længste floder i North Carolina, USA. Den udspringer i den nordvestlige del af staten i Blue Ridge Mountains nær Thunder Hill Overlook på Blue Ridge Parkway.

Adskillige steder er floden opdæmmet af hensyn til vandforsyning, vandkraft og kontrol med oversvømmelser. Hvor floden møder Uwharrie River skifter den navn til Pee Dee River, og under dette navn fortsætter den ind i South Carolina, hvor den bliver til Great Pee Dee River.

Fra udspringet til floden løber sammen med Uwharrie River er den 320 km lang. Herfra fortsætter floden ca. 370 km til Atlanterhavet.

Floden udnyttes i høj grad til fritidsliv i form af sejlads, rafting og lystfiskeri. Blandt de fisk, der typisk kan fanges i floden, er malle og ørredaborre (Micropterus salmoides).

Floden tjener som vandforsyning for mange større og mindre samfund i North Carolina. Floden har givet navn til et af USA's anerkendte vindistrikter, Yadkin Valley AVA og den har også givet navn til Yadkin County og byen Yadkinville.

Noter 

Vandløb i North Carolina
Webtekst

Webtekst er det danske ord for "online copywriting" og henviser til det at skrive tekstindhold til internettet. 

I og med at søgemaskiner som Google og Yahoo! spiller en større og større rolle i vores hverdag, er webtekst blevet altafgørende for at opnå onlinesucces. Søgemaskinerne indekserer de enkelte websider på baggrund af den webtekst, en given webside indeholder, og derfor er det vigtigt at skrive webtekst på den rigtige "søgemaskinevenlige" måde. 

Derudover skal webteksten på en webside sørge for at "overtale" de besøgende til at foretage den ønskede handling – tilmelde nyhedsbrev, købe et produkt, læse en artikel, etc. Derfor har afsenderen af en webtekst altid to målgrupper at tilfredsstille: Søgemaskinerne og de potentielle kunder af kød og blod. Dette er en af de afgørende forskelle på webtekst og offline-tekst.

Eksterne links 

Internetteknologi
G-Force

G-Force er en amerikansk animationsfilm fra 2009. Det er ikke helt en animationsfilm, da den også har rigtige skuespillere med.

Handling 

En lille organisation har tophemmeligt trænet en flok gnavere til at være dygtige spioner og altså kunne infiltrere små områder. De kalder sig selv G-Force og har den rapkæftede våbenekspert Blaster med på holdet, den sexede kvindelige og snu karatemester Juarez, den overdynamiske holdleder Darwin og den spidsnæsede muldvarp Speckles, som har en stor hjerne og er hurtig på tastaturet. Tilsammen skal de nu redde verden fra vilde husholdningsmaskiner. Under missionen møder de en gnaver, der hedder Hurley – hans eneste ønske er at blive købt og få en familie. Udover at Hurley vil have en familie, elsker han mad og især kage.

Musik til G-Force 
 "Jump" – Flo Rida ft. Nelly Furtado
 "I've got a feeling" – Black eyed peas
 "Just dance" – Lady gaga

Danske stemmer 
 Darwin – Tomas Villum Jensen
 Juarez – Lene Nystrøm
 Speckles – Anders W. Berthelsen
 Hurley – Andreas Bo Pedersen
 Bucky – Allan Olsen
 Blaster – Uffe Holm
 Ben – Martin Greis

Amerikanske medvirkende/stemmer 
 Darwin – Sam Rockwell (stemme)
 Juarez – Penélope Cruz (stemme)
 Speckles – Nicolas Cage (stemme)
 Hurley – Jon Favreau (stemme)
 Bucky – Steve Buscemi (stemme)
 Blaster – Tracy Morgan (stemme)
 Leonard Saber – Bill Nighy
 Ben – Zach Galifianakis
 Kip Killian – Will Arnett
 Marcie – Kelli Garner

Eksterne henvisninger 
 

Animationsfilm fra USA
Amerikanske film fra 2009
Medier produceret af Jerry Bruckheimer
Pee Dee River

Pee Dee River (også Great Pee Dee River) er en flod der løber gennem staterne North Carolina og South Carolina i USA. Den har sit udspring i Blue Ridge Mountains i North Carolina. På den nordligste strækning, er den kendt som Yadkin River. Hvor Yadkin River og Uwharrie River mødes, skifter floden navn til Pee Dee River. Dette navn har floden efter en stamme af oprindelige amerikanere, Pee Dee stammen. Floden giver også navn til Pee Dee regionen i South Carolina, som omfatter de nordøstlige amter i denne stat. Floden løber ud i Atlanterhavet ved Winyah Bay nær byen Georgetown i South Carolina.

Floden er ca. 370 km lang eksklusiv de 320 km, som udgøres af Yadkin River.

Historie 
Floden kan besejles fra mundingen og op til byen Cheraw i South Carolina nær grænsen til North Carolina. I kolonitiden var floden en vigtig handelsrute. Blandt andet blev floden brugt til flådning af tømmer fra skovene i Appalacherne og fra Pee Dee regionen, og verdens største tømmerfirma omkring år 1900 lå i Georgetown. Herfra eksporteredes tømmer til Europa og det øvrige USA.

Flodsletten nær udmundingen var i vid udstrækning tilplantet med ris som ligeledes i stort omfang blev eksporteret fra Georgetown. Efter den amerikanske borgerkrig, da der ikke længere var adgang til slaver, gik det tilbage med risproduktionen, som ikke længere kunne konkurrere med ris fra andre dele af verden. To orkaner i begyndelsen af det 20. århundrede satte en endelig stopper for det, det var tilbage af kommerciel risdyrkning.

Hvor Lynches River løber ud i Pee Dee River ligger Snow's Island. Her havde general Francis Marion sit hovedkvarter under den amerikanske uafhængighedskrig, og herfra foretog hans milits deres togter mod de britiske tropper, for hvem det aldrig lykkedes at finde lejren. Senere har det vist sig at denne lå i resterne af et gammelt meteorkrater.

Floden i dag 
I dag udnyttes floden ikke længere til kommerciel sejlads. I den del af floden, der ligger i North Carolina er den flere steder opdæmmet til brug for offentlig vandforsyning og elproduktion, hvilket betyder at vandstanden i floden varierer meget, og der har været flere stridigheder mellem de to stater om, hvordan vandet i floden skulle fordeles – ikke mindst i tørkeperioder.

Floden bruges i dag mest til rekreative formål så som lystfiskeri og sejlads i mindre både. Nær mundingen af floden foregår stadig i mindre omfang kommercielt fiskeri, ikke mindst af rejer.

Der er en del dyreliv langs floden, hvor man blandt andet kan opleve hejrer, alligatorer og af og til en hvidhovedet havørn. Langs bredderne vokser skove af nyssa, (blandt andet skov-tupelotræ) og eg.

Andet 
Stephen Fosters berømte sang "Old Folks at Home", bedre kendt som "Way Down upon the Swanee River" havde i sine første udkast Pee Dee River, men dette blev ændret inden sangen udkom til "Swanee", som egentlig hedder Suwanee River (i Florida). Foster udelod u'et af hensyn til melodien.

Noter

Eksterne links 
 Encyclopedia Britannica om Pee Dee Eiver 

Vandløb i USA
Los Katíos National Park

Los Katíos National Park er en 720 km² stor nationalpark beliggende i det nordvestlige Colombia. Den er en del af Darién Gap, som deler Panama og Columbia. Den Panamerikanske motorvej vil, når den er færdig, krydse dele af parken. Los Katíos National Park har et ekstraordinært rigt dyreliv og har bl.a. mere 25% af de fuglearter som lever i Columbia. Parken kom i 1994 på UNESCOs Verdensarvsliste.

Verdensarvsområder i Colombia
Nationalparker i Colombia
Grænseoverskridende beskyttede områder
Uwharrie River

Uwharrie River er en ca. 100 km lang flod i Piedmont området i North Carolina i USA. Floden er en biflod til Pee Dee River.

Floden udspringer i den nordvestlige del af Randolph County i det centrale North Carolina lige syd for byen High High Point. Herfra flyder floden mod syd ind i Montgomery County og gennem de lave Uwharrie Mountains og Uwharrie National Forest. 

13 kilometer øst for byen Albemarle møder den Yadkin River ved Lake Tillery Reservoir. Herfra bliver den til Pee Dee River, som 370 km længere mod syd løber ud i Atlanterhavet. 

Floden har gennem tiden været kendt under mange forskellige navne, fra Uharie River i 1895 og siden Huwaree Ricer, Uwarry River, Uaree River, Wahrie River og mange andre, før den fik sit nuværende navn.

Eksterne referencer 
 Billeder af Uwharrie River 

Vandløb i USA
North Carolina
S.S. Robur Siena

Associazione Calcio Siena er en italiensk fodboldklub fra byen Siena i Toscana. Den blev grundlagt i 1904 og spiller sine hjemmekampe på Stadio Artemio Franchi.

Klubben spiller på nuværende tidspunkt i den næstbedste italienske fodboldrække, Serie B.

Eksterne henvisinger 
 Officiel hjemmeside
 Robur 1904

Fodboldklubber i Italien
Etableret i 1904
Siena